Any ID
พลิกโฉมระบบการเงินไทย รัฐบาลประกาศนำระบบ &#8220;เอนี่ ไอดี&#8221; (Any ID) ซึ่งเป็นหนึ่งในโครงการระบบการชำระเงินแห่งชาติ (National e-payment)
3 มิ.ย. 2559

พลิกโฉมระบบการเงินไทย รัฐบาลประกาศนำระบบ “เอนี่ ไอดี” (Any ID) ซึ่งเป็นหนึ่งในโครงการระบบการชำระเงินแห่งชาติ (National e-payment)
ระบบชำระเงิน Any ID คือการนำข้อมูลตัวบุคคล (Identification) หรือ ID ประเภทใดก็ได้ (Any ID) ไม่ว่าจะเป็นเลขบัตรประจำตัวประชาชน หมายเลขโทรศัพท์ อีเมล บัตรอี-วอลเลต เป็นรหัสผ่านในการชำระเงินหรือโอนเงินอิเล็กทรอนิกส์ โดยไม่ต้องจำเลขบัญชีธนาคาร 
ตั้งแต่วันที่ 15 ก.ค.นี้ ประชาชนสามารถลงทะเบียน Any ID แสดงข้อมูลตัวบุคคลแบบใหม่โดยใช้เลขบัตรประจำตัวประชาชน หรือหมายเลขโทรศัพท์มือถือ ผูกกับบัญชีธนาคาร 1 เลขหมาย 1 บัญชี เพื่อใช้ในการรับโอนเงินแทนการใช้เลขที่บัญชีเงินฝากธนาคาร
สำหรับประชาชนที่รับสวัสดิการจากรัฐ เมื่อลงทะเบียน “เอนี่ ไอดี” (Any ID) รัฐบาลจะจ่ายสวัสดิการ เช่น เบี้ยคนชรา เงินช่วยเหลือผู้มีรายได้น้อย เงินชดเชยเกษตรกร เป็นต้น ด้วยการจ่ายตรงเข้าบัญชีผู้รับ ป้องกันการทุจริต โดยจะเปิดระบบรับชำระเงินแบบเอนี่ ไอดี อย่างเป็นทางการในวันที่ 31 ต.ค. 2559